**Vi samler. Sammen: [indsæt sogn/by] samler ind til mennesker ramt af krige, klimakatastrofer og undertrykkelse**

**Søndag den 9. marts går tusindvis af indsamlere på gaden landet over, når Folkekirkens Nødhjælps Sogneindsamling løber af stablen for 27. gang. I år er fokus på at samle ind til mennesker ramt af krig og katastrofer i blandt andet Gaza, Ukraine og Zimbabwe.**

Krigen i Ukraine raser på sit fjerde år, mere end 1,9 millioner børn og voksne er lige nu drevet på flugt inden i Gaza – og i Zimbabwe blev befolkningen sidste år ramt af den værste tørkeperiode målt i 120 år. Aldrig har det regnet så lidt, og befolkningen er hårdt ramt af konsekvenserne.

Situationen kan virke håbløs.

”Krig, klimakatastrofer og undertrykkelse fylder mere og mere i vores liv, og konsekvenserne mærker vi alle. Ofte føler jeg mig magtesløs og tænker: Hvad kan jeg gøre for at hjælpe tingene i en rigtig retning? Derfor er indsamlingen så vigtig. For her kan vi sammen i [indsæt sogn/by] samle ind og sammen gøre en kæmpe forskel,” siger [indsæt navn], indsamlingsleder i [indsæt sogn/by].

Søndag den 9. marts går tusindvis af mennesker landet over på gaden 2-3 timer for at samle ind til mennesker, der er ramt af krige og voldsomme klimakatastrofer. Indsamlernes tid er dyrebar. Men ikke kun for dem selv. For tid er aldrig kun tid, og penge aldrig kun penge.

Tid og penge kan veksles til katastrofehjælp, til klimahjælp, til uddannelseshjælp, til fødevarehjælp, til iværksætterhjælp og til alt-det-du-kan-tænke-dig-til-hjælp. Hjælp, der skaber varig forandring i andre menneskers liv. ​

Pengene fra årets indsamling går til Folkekirkens Nødhjælps arbejde i verdens mest udsatte lande. I år er der særligt fokus på Gaza og Ukraine, hvor vi står klar med varme måltider, hygiejnepakker og psykologisk førstehjælp. Men blikket er også rettet mod Zimbabwe, hvor vi for eksempel kan hjælpe med at dyrke afgrøder, der kan tåle ekstrem tørke. Situationen i landet bliver tit overset i mediedækningen, og derfor er det så vigtigt, at vi husker den.

”Verdens udfordringer kan virke uoverkommelige, men sammen kan vi gøre en forskel for de mennesker, der hver dag kæmper for en bedre fremtid. For dem selv og deres familier,” siger generalsekretær i Folkekirkens Nødhjælp, Jonas Nøddekær.

Du kan også være med til at samle. Sammen. Giv din tid. Meld dig som indsamler på nødhjælp.dk/indsamling

**BOKS:** Vi samler. Sammen

**Sogneindsamlingen 2025**

* Gå med søndag den 9. marts, når Folkekirkens Nødhjælp samler ind til mennesker, der er ramt af katastrofer i verdens mest udsatte lande.
* Sogneindsamlingen har siden 1999 fundet sted anden søndag i marts, og der deltager årligt 10.000 indsamlere og hundredvis af indsamlingsledere.
* Sidste år blev der samlet 11,5 millioner kroner ind til udsatte familier, der lever med klimaforandringer og krig i blandt andet Gaza, Ukraine og Malawi - takket været de flere end 10.000 frivillige, der deltog i indsamlingen.

**Vær med.**Meld dig som indsamler eller indsamlingsleder og vær med til at skabe mening.  
Læs mere på [www.nødhjælp.dk/indsamling](https://eur03.safelinks.protection.outlook.com/?url=http%3A%2F%2Fwww.xn--ndhjlp-sua4l.dk%2Findsamling&data=05%7C02%7Clgon%40dca.dk%7Ccac4f7f5b8934889c7ea08dd15de4a1f%7Cf4e9f427973b4f229b3605fadc8e2998%7C0%7C0%7C638690766642492649%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=lcwZLh%2FhiMtEdjtuX3dbH6FIdCwNFf%2BKfCfeXiPgPtU%3D&reserved=0).